बादल र ज्ञानदेवी विजयी
विद्यालयस्तरीय ३ किमि खुला दौड प्रतियोगितामा बादल कार्की र ज्ञानदेवी रोका विजयी भएका छन् । जिल्ला खेलकुद विकास समितिको आयोजनामा सोमबार मालढुंगादेखि बाङगे चउरसम्म भएको दौडमा छात्रतर्फ ४० र छात्रातर्फ १६ जनाले प्रतिस्पर्धा गरेका थिए ।
बागलुङ — विद्यालयस्तरीय ३ किमि खुला दौड प्रतियोगितामा बादल कार्की र ज्ञानदेवी रोका विजयी भएका छन् । जिल्ला खेलकुद विकास समितिको आयोजनामा सोमबार मालढुंगादेखि बाङगे चउरसम्म भएको दौडमा छात्रतर्फ ४० र छात्रातर्फ १६ जनाले प्रतिस्पर्धा गरेका थिए ।छात्रतर्फ काठेखोला गाउँपालिकास्थित रेस नुन्थला माविका बादल कार्की १३ मिनेटमा दुरी पार गर्दै पहिलो भए । सिगाना मावि तित्याङका सुजन कार्की दोस्रो र अमर आदर्श माविका अमृत घर्ती तेस्रो भए । छात्रातर्फ विद्यामन्दिर माविकी ज्ञानदेवीले २० मिनेटमा दुरी पार गरिन् । सिद्धार्थ शिक्षासदन माविकी एन्जिला लिम्बु दोस्रो र विद्यामन्दिरकै रुपदेवी रोका तेस्रो भए । विजेताले ५ हजार, दोस्रोले ३ हजार र तेस्रोले २ हजार रुपैयाँ पुरस्कार पाएको समितिका अध्यक्ष कुमार खड्काले बताए ।